stanford-oval/wikipedia huggingface dataset:
Pressopannu

Pressopannu.
Pressopannu on ranskalaisperäinen kahvin ja joskus teen valmistukseen käytettävä pannu. Pressopannu on toimintaperiaatteeltaan yksinkertainen ja tuottaa vahvemman kahvin kuin kahvinkeittimet.
Pressopannu koostuu kapeasta, yleensä lasisesta tai muovisesta lieriöstä, jossa on kansi ja mäntä, joka mahtuu tiiviisti lieriöön. Männässä on metalli- tai nylonverkosta muodostuva suodatin. Yksi pressopannun eduista muihin kahvinvalmistusmenetelmiin on helppo kuljetettavuus. Pieni pressopannu kulkee kätevästi mukana vaikka rinkassa vaellusreissulla.
Koska kahvijauhe on suorassa kosketuksissa veden kanssa, pressopannulla keitettyyn kahviin liukenee pannukahvin tavoin enemmän makuaineita ja eteerisiä öljyjä kuin suodatinmenetelmällä, jossa nämä aineet jäävät suodatinpussiin. Pressopannulla tehty kahvi on tummempaa, sakeampaa ja sakkaisempaa kuin suodatettu kahvi. Koska käytetty kahvijauhe jää kahvinvalmistusveteen, tulisi pressokahvi tarjoilla välittömästi valmistuksen jälkeen, jotta kahvista ei tule kitkerää.
Pressopannussa käytettävän kahvijauheen tulee olla tasaisen karkeaa. Suomessa pannukahvina myytävä kahvi soveltuu siihen erinomaisesti.
Pressopannua on käytetty myös irtoteen hauduttamiseen, etenkin ravintoloissa, kun on säästetty teekannujen hankkimiskustannuksissa. Samoin kuin kahvin kohdalla, teetä ajatellen on huomionarvoista, että hautuminen jatkuu senkin jälkeen kun mäntä on laskettu alas. Tämän vuoksi pressopannu saattaa kitkeröittää tietyt teet ja se soveltuu käyttöön lähinnä samalla tavoin kuin silloin, kun teelehdet saavat hautua teekannussa vapaasti. Toinen huomionarvoinen seikka on, että teen haudutuksen loppuvaiheessa on usein vältettävä teen sekoittamista, etteivät voimakkaan makuiset polyfenolit peitä tiettyjen hienojen teelaatujen aromeja, mikä väistämättä tapahtuu pressokannun männän liikkeestä.
Kahvin valmistus pressopannulla

Mäntä poistetaan ja lieriöön kaadetaan kahvijauhetta noin ruokalusikallinen kuppia kohden.
Kaadetaan kuumaa (ei aivan kiehuvaa) vettä pannuun ja sekoitetaan varovasti.
Asetetaan mäntä kansineen takaisin pannun päälle ja annetaan seistä pari minuuttia.
Mäntä painetaan alas mahdollisimman hitaasti.
Kahvi kaadetaan tarjoiluastiaan tai kuppeihin välittömästi.
Aiheesta muualla

Kuvia tai muita tiedostoja aiheesta Pressopannu Wikimedia Commonsissa
Karoliina Koskinen

Karoliina Koskinen (s. 1973) on suomalainen runoilija. Hän syntyi Heidekenillä ja asui 18 vuotta Paimiossa ennen palaamistaan synnyinkaupunkiin Turkuun. Hän kirjoitti runoja jo varhemmin harrastuksena, mutta tositarkoituksella niitä lähti syntymään vasta 2000-luvun alussa muutettuaan Raunistulan kaupunginosaan. Minerva Kustannus antoi hänelle kustannussopimuksen, ja esikoiskokoelma Likkoje jutui ilmestyi 14. kesäkuuta 2006, kirjailijan ollessa 33-vuotias. Vuonna 2007 julkaistiin sille seuraaja Kipiä kaipuust. Koskisen turun murteella kirjoitetut runot ovat huumorin sävyttämiä lyhyitä tarinoita. Ammatikseen Koskinen on työskennellyt 3.sektorin järjestöissä.
Aiheesta muualla

Kirjasampo
↑  Kolmas sektori. Wikipedia, 19.11.2024.  Artikkelin verkkoversio. fi
Andry Rajoelina

| Andry Rajoelina |
| --- | --- |
 Andry Rajoelina vuonna 2024.
 Madagaskarin presidentti
 18.1.2019– (II kausi) 2009–2014 (I kausi)  
Pääministeri:  Monja Roindefo Eugène Mangalaza Cécile Manorohanta Albert Camille Vital Omer Beriziky
Edeltäjä:  Marc Ravalomanana (I kausi) Hery Rajaonarimampianina (II kausi)
Seuraaja:  Hery Rajaonarimampianina (I kausi)
Henkilötiedot
Syntynyt: 30. toukokuuta 1974 (ikä 50)  Antsirabe, Madagaskar
Kansalaisuus:   madagaskarilainen
Ammatti:  yrittäjä, DJ
Puoliso:  Mialy Rajoelina
Lapset:  3
Tiedot
Puolue:  TGV
Andry Nirina Rajoelina (s. 30. toukokuuta 1974) on madagaskarilainen poliitikko, jonka armeija nosti maan presidentiksi 17. maaliskuuta 2009 korvaamaan Marc Ravalomananan.
Tausta ja yksityiselämä

Rajoelina syntyi vuonna 1974 Antsirabessa. Hän on työskennellyt DJ:nä. Lisäksi hän oli mukana perustamassa Viva TV -nimistä televisiokanavaa, jonka viranomaiset sulkivat vuonna 2008.
Vuonna 2000 Rajoelina meni naimisiin Mialy Rajoelinan (o.s. Razakandisa) kanssa. Parilla on kolme lasta.
Poliittinen ura

Rajoelina aloitti poliittisen uransa vuonna 2007, kun hän lähti mukaan Madagaskarin pääkaupungin Antananarivon pormestarinvaaleihin. Rajoelina valittiin 12. joulukuuta 2007.
Pormestariaikanaan Rajoelinasta tuli Ravalomananan hallinnon kritisoija. Tammikuussa 2009 Madagaskarilla syttyi väkivaltaisia mielenosoituksia, joissa kuoli ainakin 43 ihmistä. Rajoelina ilmoitti tämän jälkeen olevansa Madagaskarin todellinen johtaja ja että presidentti Ravalomananan tulisi erota virastaan. Rajoelina erotettiin Antananarivon pormestarin virasta helmikuussa. Rajoelinan mukaan erottaminen tapahtui ilman pätevää syytä.
Poliittinen ura > Vuoden 2009 kriisi

Rajoelinan ja Ravalomanan valtataistelu kärjistyi maaliskuussa. Maaliskuun 16. päivänä armeija valtasi presidentin palatsin. Ravalomana ilmoitti seuraavana päivänä väistyvänsä presidentin paikalta ja siirsi vallan armeijalle, joka nimitti maan uudeksi johtajaksi Rajoelinan. Rajoelinan nimitys oli kuitenkin perustuslain vastainen, sillä Madagaskarin lain mukaan presidentin pitää olla vähintään 40-vuotias ja väistyvä presidentti pitää korvata ylähuoneen johtajalla. Rajoelina lupasi vaalit kahden vuoden kuluttua.
Ulkomailla vallanvaihdosta pidettiin vallankaappauksena, minkä vuoksi Afrikan unioni jäädytti Madagaskarin jäsenyyden ja länsimaat talousapunsa maalle, humanitaarista apua lukuun ottamatta. AU:n johtamien neuvottelujen jälkeen maan johto lupasi pitää parlamenttivaalit vielä vuoden 2009 aikana.
Pian valtaannousunsa jälkeen Rajoelina perui eteläkorealaisen Daewoo Logisticsin kanssa solmitun sopimuksen, jolla 1,3 miljoonaa hehtaaria, noin puolen Belgian kokoinen ala, viljelymaata olisi vuokrattu yritykselle 99 vuodeksi ilmaiseksi.
Kiistat Rajoelinan ja Ravalomananan kannattajien välillä jatkuivat koko kesän. Marraskuussa päästiin sopimukseen, jonka mukaan Rajoelina jäi presidentiksi ja hänelle nimitettiin kaksi apupresidenttiä. Samalla pääministeriksi nimettiin Eugène Mangalaza. 20. joulukuuta 2009 Rajoelina korvasi kuitenkin Mangalazan Cecile Manorohantalla, ja kaksi päivää myöhemmin nimitti pääministeriksi eversti Albert Camille Vitalin.
17. marraskuuta 2010 sotilasjoukko, johdossaan eversti Charles Andrianasoavina, ilmoitti ottavansa vallan maassa. Andrianasoavina kuului joukkoon, joka nosti Rajoelinan valtaan 2009. Presidentti Rajoelina kiisti kaappauksen onnistumisen, eikä presidentinpalatsin tienoilla nähty sotilasajoneuvoja, ja maan televisio ja radiokanavat lähettivät normaalisti.
Samana päivänä järjestettiin kansanäänestys uudesta perustuslaista. Kolme oppositioryhmää, joita johtivat entiset presidentit, olivat kehottaneet boikotoimaan äänestystä, jota pitivät Rajoelinan vallan legitimointina.
Syksyllä 2011 allekirjoitettiin kahdeksan puolueen sopimus, jonka mukaan Rajoelina jatkaa tilapäisenä presidenttinä vuonna 2012 järjestettäviin vaaleihin. Vaaleja lykättiin. Vuonna 2013 Rajoelina ja hänen edeltäjänsä, Marc Ravalomanana, sopivat etteivät asetu ehdokkaiksi.
Tammikuussa 2014 järjestetyllä presidentinvaalien toisella kierroksella Rajoelinan seuraajaksi  valittiin Rajoelinan tukema ehdokas, Hery Rajaonarimampianina.
Poliittinen ura > Toinen kausi

Vuodesta 2019 Rajoelina on ollut taas Madagaskarin presidentti voitettuaan joulukuun 2018 presidentinvaalit.
Kesäkuussa 2023 Ranskan kansalaisuuden paljastaminen johti parlamentaarisen tutkimuksen käynnistämiseen, minkä jälkeen joukko Madagaskarin diasporan kansalaisia ​​Ranskassa kuulusteli korkeinta perustuslakituomioistuinta..
Philip Billing

Philip Billing vuonna 2019.
Philip Anyanwu Billing (s. 11. kesäkuuta 1996 Kööpenhamina) on tanskalainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa Bournemouthia.
Billing siirtyi syksyllä 2012 kotimaastaan englantilaisseura Huddersfield Townin junioreihin. Hän pääsi edustusjoukkueessa mestaruussarjan otteluun ensimmäisen kerran huhtikuussa 2014 mutta enemmän peliaikaa hän sai vasta kaudella 2015–2016. Kausina 2017–2019 hän pelasi Huddersfieldin joukkueessa Valioliigaa 43 ottelua, joissa hän teki kaksi maalia.
Billing siirtyi heinäkuussa 2019 Bournemouthiin, jossa hän kuului pitkän aikaa vakiokokoonpanoon. Kaudella 2019–2020 hän pelasi Valioliigassa 34 ottelua ja teki niissä yhden maalin. Kahdella seuraavalla kaudella Bournemouth pelasi mestaruussarjassa. Kaudella 2020–2021 Billing teki 34 ottelussa kahdeksan maalia ja seuraavalla kaudella 40 ottelussa kymmenen maalia. Kaudella 2022–2023 Billing pelasi Valioliigassa 36 ottelua ja teki niissä seitsemän maalia. Hänen peliaikansa väheni kauden 2023–2024 aikana, jolloin hän pelasi 29 valioliigaottelua, joista avauskokoonpanossa 13, ja teki kaksi maalia. Kaudella 2024–2025 hän on 17. joulukuuta mennessä pelannut kuudessa valioliigaottelussa yhteensä vain 65 minuuttia.
Billing on pelannut Tanskan alle 19- ja 21-vuotiaiden maajoukkueissa. Alle 21-vuotiaiden EM-kilpailuissa 2019 hän pelasi Tanskan kaikki kolme ottelua muutamaa minuuttia vaille kokonaan. Hän pääsi Tanskan A-maajoukkueen mukaan vuonna 2019 ja ensimmäisen kerran pelaamaan ystävyysottelussa Färsaaria vastaan lokakuussa 2020. Hän pääsi vaihdosta kentälle ystävyysottelussa Serbiaa vastaan maaliskuussa 2022, Kansojen liigan ottelussa Itävaltaa vastaan kesäkuussa 2022 sekä EM-karsintaotteluissa Suomea ja Kazakstania vastaan maaliskuussa 2023.
Alusvesi

Kerrostunut vesi jakautuu harppauskerroksen (metalimnion) yläpuoliseen päällysveteen (epilimnion) ja alapuoliseen alusveteen (hypolimnion).
Alusvesi on kesällä järvissä harppauskerroksen alapuolella olevaa vettä. Harppauskerroksen päällä on päällysvesi.
Purppurahappomarja

| Purppurahappomarja |
| --- | --- |
 Atropurpurea-lajike
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ranunculales
Heimo::  Happomarjakasvit Berberidaceae
Suku::  Happomarjat Berberis
Laji::  thunbergii
Kaksiosainen nimi
 Berberis thunbergii  DC. 
Lajikkeita
 Atropurpurea  Atropurpurea Nana  Bagatelle  Red Chief 
Katso myös
   Purppurahappomarja Wikispeciesissä   Purppurahappomarja Commonsissa 
Infobox OKNimi-testi OK: 
Purppurahappomarja on yleisnimitys japaninhappomarjan (Berberis thunbergii) punalehtisille lajikkeille. Näitä lajikkeita ovat ainakin Atropurpurea, Atropurpurea Nana, Bagatelle ja Red Chief. Japaninhappomarjasta on jalostettu myös monia muita lajikkeita, kuten esimerkiksi mätäshappomarja (Berberis thunbergii 'Kobold').
Purppurahappomarjalajikkeet ovat koristekasveina käytettäviä pensaita, joiden koko ja ulkonäkö vaihtelevat lajikkeesta riippuen. Kaikki ovat kuitenkin piikikkäitä pensaita, joilla on vastapuikeat tai lusikkamaiset ja viininpunaiset lehdet sekä keltaiset tai oranssit kukat.
Atropurpurea-lajikkeesta on jalostettu edelleen hurmehappomarja (Berberis × ottawensis 'Superba') risteyttämällä se ruostehappomarjan (Berberis vulgaris) kanssa.
Inter Miami CF

Club Internacional de Fútbol Miami eli Inter Miami CF tai vain Inter Miami on yhdysvaltalainen jalkapalloseura Miamista, Floridasta. Inter Miami on pelannut vuodesta 2020 lähtien Major League Soccerissa (MLS). Inter Miamin toimitusjohtajana toimii entinen jalkapalloilija David Beckham.
Joukkue > Kokoonpano

Päivitetty: 22. joulukuuta 2023.
Joukkue > Valmentajat

Päävalmentaja: Javier Mascherano
Valmentaja: Jorge Theiler
Valmentaja: Javier Morales
Stadion

Inter Miami pelaa kotiottelunsa Fort Lauderdalessa sijaitsevalla 21 000 -paikkaisella Chase Stadiumilla. Stadion valmistui kesällä 2020 joukkueen väliaikaistadioniksi ja sen on tarkoitus toimia joukkueen kotikenttänä Miamiin rakennettavan Miami Freedom Park -stadionin valmistumiseen saakka. Uuden stadionin katsojakapasiteetti tulee olemaan 25 000 ja sen on määrä valmistua 2025.
Chase Stadium Fort Lauderdalessa Floridassa huhtikuussa 2022.
Kolli

Kolli tarkoittaa:
kolli, uroskissa
kolli, rahti- ja matkatavarayksikkö
Kollivuoret, vuoristo Etelä-Intiassa.
Sukunimenä

Eino Kolli (1925–2016), yrittäjä ja yritysjohtaja, teollisuusneuvos
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kolli”, voi hakea sivunnimihaulla, laajalla sivunnimihaulla tai tekstihaulla.
Charlotte Dujardin
Aiheesta muualla

Kuvia tai muita tiedostoja aiheesta Charlotte Dujardin Wikimedia Commonsissa
Dujardin kotisivusto (englanniksi) (charlottedujardin.co.uk)
Charlotte Dujardin (englanniksi) (fei.org)
Charlotte Dujardin's World Record Breaking Freestyle test at London Olympia (8min 10s) (englanniksi) (youtube.com)
Jäähyväisratsastus (Lontoo, 14.12.2016; kesto haastatteluineen 27min ja risat) (englanniksi) (youtube.com)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Yhdysvallat  Tšekki
Crusader (albumi)

| Crusader Saxon |
| --- | --- | --- |

Studioalbumin tiedot
 Äänitetty : Sound City -studioilla Los Angelesissa 1984
 Julkaistu: 1984
 Tuottaja(t): Kevin Beamish
 Tyylilaji: Heavy metal, Hard rock
 Kesto: 39.16
 Levy-yhtiö: EMI
Saxonin muut julkaisut
| Power and the Glory 1983 | Crusader 1984 | Innocence Is No Excuse 1985 |
Crusader on hard rock-/heavy metal -yhtye Saxonin vuonna 1984 julkaisema albumi. Se oli verrattain suosittu ja nousi brittien albumilistalla sijalle 18., Yhdysvalloissa albumi saavutti sijan 74.
Biff Byford paljasti vuonna 2009 Crusader -levyn remasteroidun version kansilehdessä, ehkä jopa hieman yllättäen, että Crusader on Saxonin myydyin levy. Levyllä on edellisalbumeita amerikkalaistyylisempi, mutta myös metallisempi soundi ja nykyään Crusader on Saxonin suosituimpia levyjä. Jylhä Sailing To America julkaistiin singlenä mutta se ei saanut merkittävää menestystä.
Kappaleet

The Crusader Prelude (Byford-Quinn-Oliver-Dawson-Glockler)  - 1.06
Crusader  (Byford-Quinn-Oliver-Dawson-Glockler)  - 6.34
A little bit of what you fancy  (Byford-Quinn-Oliver-Dawson-Glockler)  - 3.51
Sailing to America  (Byford-Quinn-Oliver-Dawson-Glockler)  - 5.04
Set me free  (A. Scott)  - 3.14
Just let me rock  (Byford-Quinn-Oliver-Dawson-Glockler)  - 4.11
Bad Boys (like to rock 'n' roll)  (Byford-Quinn-Oliver-Dawson-Glockler)  - 3.25
Do it all for you  (Byford-Quinn-Oliver-Dawson-Glockler-Beamish)  - 4.44
Rock City  (Byford-Quinn-Oliver-Dawson-Glockler)  - 3.16
Run for your lives  (Byford-Quinn-Oliver-Dawson-Glockler)  - 3.51
Yhtyeen kokoonpano

Biff Byford - laulu
Graham Oliver - kitara
Paul Quinn - kitara
Steve Dawson - basso
Nigel Glockler - rummut
Tuotanto

Tuottaja - Kevin Beamish
Ääniteknikot - Kevin Beamish, Bruce Barris
Masterointi - George Marino Sterling Sound -studioilla New Yorkissa
Alkuperäinen öljymaalaus - Paul Raymond Gregory
Aiheesta muualla

Crusader (albumi) Discogsissa. (englanniksi)
Albumi Crusader (albumi) Encyclopaedia Metallum -sivustolla (englanniksi)
Saxon
| Biff Byford • Doug Scarratt • Paul Quinn • Nibbs Carter • Nigel GlocklerEntisiä jäseniä: Fritz Randow • Jörg Michael • Graham Oliver • Paul Johnson • Steve Dawson • Nigel Durham • Pete Gill |
| --- | --- |
Studioalbumit:  Saxon • Wheels of Steel • Strong Arm of the Law • Denim and Leather • Power and the Glory • Crusader • Innocence Is No Excuse • Rock the Nations • Destiny • Solid Ball of Rock • Forever Free • Dogs of War • Unleash the Beast • Metalhead • Killing Ground • Lionheart • The Inner Sanctum • Into the Labyrinth • Call to Arms • Sacrifice • Battering Ram • Thunderbolt • Inspirations • Carpe Diem • More Inspirations • Hell, Fire and Damnation
Livealbumit:  The Eagle Has Landed • Rock 'n' Roll Gypsies • Greatest Hits Live • The Eagle Has Landed – part 2 • BBC Sessions • The Eagle Has Landed – part 3
Kokoelmat:  Strong Arm Metal • Greatest Hits • Best of Saxon • Heavy Metal Thunder • The Very Best of Saxon: 1979–1988
Anniina Ahtosalo

| Anniina Ahtosalo |
| --- | --- |

Henkilötiedot
Syntynyt: 27. elokuuta 2003 (ikä 21)
Kansalaisuus:   Suomi
Pyöräilijä
Joukkue:  Uno-X Mobility
Laji:  maantiepyöräily
Rooli:  ajaja
Ura
Amatöörijoukkue(et)
2020–2021:  Team Rytger
Ammattilaisjoukkue(et)
2022–:  Uno-X Pro Cycling Team / Uno-X Mobility
Suurimmat voitot
 Aika-ajon alle 23-v. Euroopan-mestaruus 2024 Trofee Maarten Wynants 2024 
 Tiedot päivitetty: 6. joulukuuta 2024 
Anniina Ahtosalo (s. 27. elokuuta 2003) on suomalainen maantiepyöräilijä. Hän ajoi amatöörinä tanskalaisessa Team Rytgerissä vuosina 2020–2021, ja on vuodesta 2022 edustanut korkeimmalla ammattilaistasolla, UCI Women's World Tourilla, kilpailevaa norjalaista Uno-X Pro Cycling Team / Uno-X Mobilityä.
Ahtosalo kilpaili Pariisin kesäolympialaisissa 2024. Hän sijoittui 30:nneksi maantieaika-ajossa, jossa hänen pyörästään rikkoutui rengas jo alkumatkasta. Hän otti käyttöön varapyörän, jonka vaihteet lakkasivat pian toimimasta. Hän sijoittui 158 kilometrin maantieajossa 37:nneksi.
Ahtosalo voitti syyskuussa 2024 maantiepyöräilyn aika-ajokisassa alle 23-vuotiaiden EM-kultaa Limburgissa Belgiassa.
Saavutuksia

Lähteet: First Cycling, Pro Cycling Stats
Max Aarons

Maximilian James "Max" Aarons (s. 4. tammikuuta 2000 Lontoo) on englantilainen jalkapalloilija, pelipaikaltaan oikea laitapuolustaja. Hän edustaa Englannin Valioliigassa pelaavaa Bournemouthia.
Aarons siirtyi Luton Townin junioreista Norwich Cityn organisaatioon vuonna 2016. Norwichin edustusjoukkueeseen hän nousi kaudella 2018–2019, jolloin hän pelasi Englannin mestaruussarjassa 41 ottelua ja teki niissä kaksi maalia. Kaudella 2019–2020 hän pelasi Norwichin joukkueessa 36 valioliigaottelua, joissa kaikissa täydet 90 minuuttia. Kaudella 2020–2021 Norwich pelasi mestaruussarjassa, jossa Aaronsille kertyi 45 ottelua ja kaksi tehtyä maalia. Kaudella 2021–2022 Aarons pelasi Valioliigassa 34 ottelua, joista 32 ottelua avauskokoonpanossa. Kausi 2022–2023 kului mestaruussarjassa, jossa Aarons pelasi 45 ottelua ja teki yhden maalin.
Elokuussa 2023 Aarons siirtyi Norwichista valioliigaseura Bournemouthiin. Hän kuului vakiokokoonpanoon marraskuuhun 2023 saakka, mutta peliaika putosi muutaman kuukauden loukkaantumisjakson jälkeen. Kaikkiaan hän pelasi kauden 2023–2024 aikana 20 valioliigaottelua. Kaudella 2024–2025 hän on 17. joulukuuta mennessä pelannut vain 15 minuuttia yhdessä ottelussa..
Aarons on pelannut Englannin alle 19-vuotiaiden maajoukkueessa seitsemän ottelua vuosina 2018–2019 ja alle 21-vuotiaiden maajoukkueessa 27 ottelua vuosina 2019–2023. Hän pelasi alle 21-vuotiaiden Euroopan-mestaruuskilpailuissa kaksi ottelua vuonna 2021 ja neljä ottelua vuonna 2023. Jälkimmäisellä kerralla Englanti voitti mestaruuden ja Aarons pelasi loppuottelussa Espanjaa vastaan täydet minuutit.
Aaronsilla on jamaikalaisia sukujuuria. Hänen serkkunsa Rolando Aarons on pääsarjatason jalkapalloilija..
Masaileijona

| Masaileijona |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Kissaeläimet Felidae
Suku::  Suurkissat Panthera
Laji::  Leijona leo
Alalaji::  massaica
Kolmiosainen nimi
 Panthera leo massaica  Neumann, 1900 
Synonyymit
 P. l. roosevelti (Heller, 1913)  P. l. sabakiensis (Lönnberg, 1908) 
Katso myös
   Masaileijona Wikispeciesissä   Masaileijona Commonsissa 
Infobox OKNimi-testi OK: 
Masaileijona eli itäafrikanleijona (Panthera leo massaica) on yksi leijonan alalajeista. Se löydettiin aikanaan Keski- ja Etelä-Kenian alueella sijaitsevasta Masai Mara -nimisestä luonnonpuistosta. Vaikka leijonat elävätkin luonnonsuojelualueilla, on metsästäjille silti myönnetty lupia ampua niitä.
Kapinleijona

| Kapinleijona |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Kissaeläimet Felidae
Suku::  Panthera
Laji::  Leijona leo
Alalaji::  melanochaitus
Kolmiosainen nimi
 Panthera leo melanochaitus  Smith, 1858 
Synonyymit
 P. l. capensis (J. B. Fischer, 1830) 
Katso myös
   Kapinleijona Wikispeciesissä   Kapinleijona Commonsissa 
Infobox OKNimi-testi OK: 
Kapinleijona (Panthera leo melanochaitus) on leijonan sukupuuttoon kuollut alalaji, joka eli Etelä-Afrikassa. Alalaji kuoli sukupuuttoon noin vuonna 1865 eurooppalaisten uudisasukkaiden vainon vuoksi.
Angolanleijona

| Angolanleijona |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Kissaeläimet Felidae
Suku::  Panthera
Laji::  Leijona leo
Alalaji::  bleyenberghi
Kolmiosainen nimi
 Panthera leo bleyenberghi  Lönnberg, 1914 
Katso myös
   Angolanleijona Wikispeciesissä   Angolanleijona Commonsissa 
Infobox OKNimi-testi OK: 
Angolanleijona eli katanganleijona (Panthera leo bleyenberghi) on yksi leijonan alalajeista. Katanganleijona on saanut nimensä Katanga -nimisestä alueesta Kongon demokraattisen tasavallan eteläosassa. Katanganleijonaa tavataan myös Angolassa, Sambiassa ja Zimbabwessa. Katanganleijona on erittäin uhanalainen .
Rachele Somaschini

Rachele Somaschini (s. 18. helmikuuta 1994) on italialainen ralliautoilija. Hän on voittanut Italian naisten sarjan mestaruuden neljä kertaa ja hän on kilpaillut myös rallin EM-sarjassa. Kaudella 2025 Somaschini ajaa WRC2-sarjassa ja kartanlukijana toimii Nicola Arena.
Georg Eberhard Galindo

Georg Eberhard Galindo (10. marraskuuta 1835 Hamina – 1918) oli Venäjän keisarikunnan armeijassa palvellut suomalainen kenraalimajuri.
Perhe

Eberhard Galindon isä, kollegiasessori ja 10. luokan virkamies Jean Kristian de Galindo (S 25.7.1797 Pietarissa), oli tekniikan ja ranskan kielen opettaja Suomen kadettikoulussa Haminassa. Äiti Sophia Ulrika Silfversvan (S 12.2.1806 Viaporissa).
Eberhard Galindon veli Theodor Galindo (s. 10.11.1835 Hamina) palveli myös Venäjän sotavoimissa kenraalina. Galindon veljeksistä vanhin Johan Frans Andreas Galindo, suoritti sotilasopintonsa Keisarillisessa Suomen kadettikoulussa Haminassa ja toimi myöhemmin Suomen Yhdyspankin toimitusjohtajana pitkään.
Ura

Nuoremman veljensä Fredrik Theodor Galindon tavoin myös Eberhard Galindo hakeutui nuorena Pietarin sotilasoppilaitokseen ja eteni nopeasti urallaan. Eberhard Galindo määrättiin 15.9.1882 everstin arvossa Suomen sotilaspiirin viraston Suomen sotaväen esikunnan aseiden tarkastajaksi, mistä tehtävästä hän sai eron kenraalimajurina 10.5.1886. Galindo palveli muun muassa 1860-luvulla kaukasialaisia vuoristoheimoja vastaan taistelleissa joukoissa.
Galindo omisti Hämeenlinnan Karlbergin kartanon (nyk. Aulanko), jonka hän myi eversti Hugo Standertskjöldille.
Eberhard Galindo on haudattu Hietakylän vanhaan hautausmaahan Haminassa 1918.
Ritarikunnat

Pyhän Annan ritarikunta kolmannen luokan risti (1888)
Pyhän Stanislauksen ritarikunta toisen luokan risti (1894)
Pyhän Annan ritarikunta toisen luokan risti (1898)
Kunniamerkit; VenA 3 30.8.1888; VenSt 2 18.12.1894; VenA 2 18.12.1898.